CELEX: 31983R0576
Language: el
Date: 1983-03-14 00:00:00
Title: Κανονισμός (ΕΟΚ) αριθ. 576/83 της Επιτροπής της 14ης Μαρτίου 1983 που τροποποιεί τον κανονισμό (ΕΟΚ) αριθ. 3322/82 περί δεύτερης τροποποίησης του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια

Avis juridique important

|

31983R0576

Κανονισμός (ΕΟΚ) αριθ. 576/83 της Επιτροπής της 14ης Μαρτίου 1983 που τροποποιεί τον κανονισμό (ΕΟΚ) αριθ. 3322/82 περί δεύτερης τροποποίησης του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  

Επίσημη Εφημερίδα αριθ. L 069 της 15/03/1983 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 576/83 ΤΗΣ ΕΠΙΤΡΟΠΗΣ  της 14ης Μαρτίου 1983  που τροποποιεί τον κανονισμό (ΕΟΚ) αριθ. 3322/82 περί δεύτερης τροποποίησης του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), και ιδίως το άρθρο 3 παράγραφος 7,  Εκτιμώντας:  ότι ο κανονισμός (ΕΟΚ) αριθ. 3322/82 της Επιτροπής (2) τροποποίησε τον κανονισμό (ΕΟΚ) αριθ. 2192/82 (3) και προβλέπει, μεταξύ άλλων, ότι τα πίσα, τα κουκιά και τα φούλια που έχουν υποστεί μεταποίηση πρώτου βρασμού ή βρασμού και ενδεχομένως αλέσεως και ξηράνσεως για την προετοιμασία ροφημάτων ή άλλων παρασκευασμάτων διατροφής, είναι δυνατό να θεωρηθούν ότι έχουν πραγματικά χρησιμοποιηθεί και ότι δικαιούνται, κατά συνέπεια, την ενίσχυση που προβλέπει το άρθρο 3 του κανονισμού (ΕΟΚ) αριθ. 1431/82·  ότι, για να εξασφαλιστεί η ενιαία εφαρμογή του καθεστώτος ενισχύσεως, κρίνεται σκόπιμο να προβλέπεται ότι όλα τα προϊόντα που έχουν υποστεί τη μεταποίηση που προαναφέρθηκε είναι δυνατό να επωφεληθούν από την ενίσχυση από την ημερομηνία εφαρμογής του κανονισμού (ΕΟΚ) αριθ. 2192/82, δηλαδή από την 1η Αυγούστου 1982, εφόσον πληρούνται όλοι οι όροι που προβλέπει ο κανονισμός αυτός· ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 3322/82 κατ' αυτή την έννοια·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το δεύτερο εδάφιο του άρθρου 2 του κανονισμού (ΕΟΚ) αριθ. 3322/82 αντικαθίσταται από το ακόλουθο κείμενο:  «Εντούτοις, η διάταξη του άρθρου 1 σημείο 5 εφαρμόζεται από την 1η Αυγούστου 1982 και η διάταξη του άρθρου 1 σημείο 6 από την 1η Ιανουαρίου 1983.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 351 της 11. 12. 1982, σ. 27.  (3) ΕΕ αριθ. L 233 της 7. 8. 1982, σ. 5.